হিন্দুধর্ম
"মূল নিবন্ধ: হিন্দুস্তান"
"হিন্দু" শব্দটি উৎসারিত হয়েছে সংস্কৃত "সিন্ধু" শব্দটি থেকে। সিন্ধু ভারতীয় উপমহাদেশের উত্তর-পশ্চিমাঞ্চলের একটি ঐতিহাসিক নদীর নাম। ঋগ্বেদে সিন্ধু নদের স্তুতি করা হয়েছে। পরবর্তীকালের আরবি সাহিত্যেও "আল-হিন্দ" শব্দটির মাধ্যমে সিন্ধু নদ অববাহিকায় বসবাসকারী জনগোষ্ঠীকে বোঝানো হয়েছে। ত্রয়োদশ শতাব্দীতে ভারতের নামের সমার্থক শব্দ হিসেবে "হিন্দুস্তান" বা "হিন্দুস্থান" শব্দটির উৎপত্তি হয়। এই শব্দের আক্ষরিক অর্থ "হিন্দুদের দেশ"।
মোল্লা
মোল্লা (আরবীঃ ملا), (ফার্সীঃ ملا) আরবী-ফার্সী ভাষার শব্দ। শব্দটি কোরানে উল্লেখিত আরবী শব্দ মাওলা (مَوْلَى) এর সংক্ষিপ্ত রুপ। ভারতীয় উপমহাদেশে প্রচলিত মৌলভী (আরবীঃ مولوی) এবং মাওলানা (আরবীঃ مولانا) শব্দদুটির উৎপত্তিও মাওলা শব্দ হতে। মাওলা অর্থ রক্ষক, কর্তা, নেতা বা অভিভাবক। মোল্লা বাংলাদেশ এবং বিভিন্ন মুসলিম দেশে মুসলমানদের পদবী রুপে ব্যবহৃত হয়ে আসছে। শেফারডিক ইহুদীদের নেতৃত্বস্থানীয় ব্যাক্তিবর্গকেও মোল্লা পদবী ব্যবহার করতে দেখা যায়।